**34. regijski otroški parlament**

V četrtek, 14. 3. 2024, je na OŠ Grm, v organizaciji DPM Mojca in Mestne občine Novo mesto, potekal 34. regijski otroški parlament. Udeležilo se ga je 36 predstavnikov šol JV regije. Delegatinja iz naše šole je bila **Manca Pleterski** iz 7. b razreda.

Delegati so po skupinah razpravljali na temo DUŠEVNO ZDRAVLJE OTROK IN MLADINE s podtemami: duševno zdravje, vpliv okolja na moje duševno zdravje, moji viri pomoči in spremembe za krepitev mojega razvoja. Po delu v skupinah je sledila razprava, kjer so delegati oblikovali tudi zahteve, ki jih bodo predstavili na nacionalnem otroškem parlamentu, ki bo potekal aprila v Državnem zboru RS. Na koncu so delegati med seboj izglasovali 10 predstavnikov, ki se bodo udeležili nacionalnega otroškega parlamenta.



Zapisala: Urška Rudman